ΓΡΑΠΤΗ ΕΡΩΤΗΣΗ E-0362/02

υποβολή: Jillian Evans (Verts/ALE) και Bart Staes (Verts/ALE) προς την Επιτροπή

(14 Φεβρουαρίου 2002)

Θέμα: Σύνδρομο οικονομικής θέσης

Τα τελευταία τρία χρόνια, περισσότεροι απο τριάντα επιβάτες στην Ευρώπη απεβίωσαν ύστερα από μακράς διάρκειας πτήση. Ήταν όλοι τους θύματα θρόμβωσης. Ειδικοί και επιστημονικά εγχειρίδιαποστηρίζουν την ύπαρξη σχέσης μεταξύ τωνπερατλαντικών πτήσεων και αυτών των ατυχημάτων.

Η Ευρωπαϊκή Ένωση ενδέχεται να αντιμετωπίσει θέμα προστασίας της δημόσιαςγείας. Η ενημέρωση λοιπόν καθίσταται απαραίτητη.

Μπορεί η Επιτροπή να παράσχει πληροφορίες για το πρόβλημα αυτό· Ζητήθηκε από τις αεροπορικές εταιρίες να συνεργαστούν με την Επιτροπή στη διερεύνησή του·

Απάντηση της κας de Palacio εξ ονόματος της Επιτροπής

(27 Μαρτίου 2002)

Η Επιτροπή γνωρίζει καλά τις πρόσφατες εκθέσεις και εξελίξεις σε ό,τι αφορά τη σχέση μεταξύ βαθιάς φλεβικής θρόμβωσης (DVT) και αεροπορικών ταξιδίων (σύνδρομο οικονομικής θέσης) και τις λαμβάνει πολύ σοβαράπόψη.

Επί του παρόντος, η ευρύτερα επικρατούσα άποψη στην ιατρική κοινότητα είναι ότιπάρχει πιθανόν κάποια σχέση μεταξύ DVT και αεροπορικών ταξιδίων. Ωστόσο, στο σημερινό στάδιο δεν είναι δυνατή η μέτρηση της σχέσης αυτής, δηλαδή του κινδύνου στον οποίο εκτίθεται κάποιος που ταξιδεύει αεροπορικά σε μεγάλες αποστάσεις καιποφέρει από DVT, σε σύγκριση με τις πιθανότητες άλλων ανθρώπων να προσβληθούν από το ίδιο σύμπτωμα. Οι σημερινές ενδείξεις αναφέρονται κυρίως στην ακινησία μάλλον παρά στις συνθήκες στενάχωρου καθίσματος, ως αιτίου του προβλήματος.

Η Επιτροπή είναι πεπεισμένη ότι πρέπει να ληφθούν προφυλακτικά μέτρα, από τη στιγμή μάλιστα πουπάρχουν τόσες πολλές αβεβαιότητες και ερωτηματικά. Κατά συνέπεια, σε πρώτο στάδιο, το μέλος της Επιτροπής που είναι αρμόδιο για τις μεταφορές και την ενέργεια έστειλε επιστολή στους προέδρους της Association of European Airlines, της European Regions Airlines Association και της International Air Carrier Association, καλώντας τα μέλη τους να λάβουν προφυλακτικά μέτρα. Στην επιστολή της, η Επίτροπος ζητούσε από τους αερομεταφορείς να ενημερώνουν τους επιβάτες, όταν αυτοί προβαίνουν σε κρατήσεις ή παραγγέλουν εισιτήρια, για τους κινδύνους, τους παράγοντες προδιάθεσης και τα προληπτικά μέτρα που πρέπει να λαμβάνονται πριν από πτήσεις μεγάλης διάρκειας και επίσης να τους καθοδηγούν αφού επιβιβαστούν στο αεροσκάφος, για το τι πρέπει να κάνουν ώστε να περιορίζουν τις πιθανότητες θρόμβωσης.

Ορισμένες αεροπορικές εταιρείες, με δική τους πρωτοβουλία, προειδοποιούν σχετικά τους επιβάτες πριν από την επιβίβασή τους η κατά τη διάρκεια της πτήσης (φυλλάδια, βίντεο, περιοδικά στα οποία παρουσιάζονται ορισμένες ασκήσεις και για το τι πρέπει να κάνουν και τι πρέπει να αποφεύγουν, κλπ.).

Εκ παραλλήλου, επιβάλλεται να αξιολογηθούν τόσο οι κίνδυνοι όσο και η αποτελεσματικότητα διαφόρων προληπτικών μέτρων.

Η Παγκόσμια Οργάνωση Υγείας προτίθεται να μεθοδεύσει μια δέσμη μελετών που καλύπτουν:

- τη σχέση μεταξύ αεροπορικών ταξιδίων και DVT και την επιμέτρησή της·

- τους παράγοντες κινδύνου από το περιβάλλον και τη συμπεριφορά των επιβατών·

- προληπτικά μέτρα με τυποποιημένες διαγνωστικές μεθόδους.

Το ερευνητικό αυτό πρόγραμμα πρέπει να ξεκινήσει το 2002 και να περατωθεί τον Ιούνιο 2005, αν και προκαταρκτικά αποτελέσματα θαπάρχουν ήδη. Η Επιτροπή εξετάζει κατά πόσο χρειάζεται να ενισχύσει τις εν λόγω μελέτες.

Όσο θα προκύπτουν στοιχεία για την DVT και τα αεροπορικά ταξίδια, η Επιτροπή θα αποφασίζει έγκαιρα ποιά μέτρα θα χρειάζεται να λαμβάνονται σε κοινοτικό επίπεδο.